દાંતા તાલુકાના માનપુર ગામે મૃત ગાયના નામે કટ્ટરવાદી તત્ત્વોએ પોતાની મેલી મંશા પાર પાડવા ખોટી કાગારોળ મચાવી મુસ્લિમો સામે શંકાની સોઈ તાણી એક જ પરિવારના ચાર સભ્યો સામે પશુધારા અંતર્ગત ફરિયાદો નોંધાવી, રેલીઓ કાઢી વર્ષોથી હળીમળીને રહેતા હિન્દુ-મુસ્લિમ કોમમાં ફાટફૂટ પાડવાનો પ્રયાસ કર્યો હતો જો કે ખુદ ફરિયાદીએ કરેલ સોગંદનામા મુજબ તેણે પોતાની ગાય મૃત હાલતમાં જોઈ હતી પરંતુ તેણે કે તેના પુત્રએ કોઈને મારતા જોયા નથી તેવું સોગંદનામું કરતાં ભાગલાવાદી તત્ત્વોની પોલ ખૂલી જવા પામી હતી અને આ ફરિયાદ રદ કરવાની દાદ માંગતા હાઈકોર્ટે તેમની રજૂઆતને ગ્રાહ્ય રાખી ફરિયાદ રદ કરવાનો હુકમ કરતાં ચાર નિર્દોષ યુવાનોનો ૧૮માં દિવસે પાલનપુર સબજેલમાંથી છૂટકારો થયો હતો.